Diari Oficial de la Generalitat Valenciana


Sumari del DOGV 5600, del 17-09-2007 (2007/11422)

RESOLUCIÓ d'11 de setembre de 2007, de la Direcció General d'Administració Autonòmica, per la qual adjudica destinacions als aspirants que han superat les proves selectives d'accés al grup D, sector administració general, convocatòries 2/2004 i 3/2004.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5600

Data del DOGV
:   17-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/11106


Data del document
:   11-09-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració local
    * funcionari
    * concurs administratiu
    * administració regional
    * professió administrativa

RESOLUCIÓ d'11 de setembre de 2007, de la Direcció General d'Administració Autonòmica, per la qual adjudica destinacions als aspirants que han superat les proves selectives d'accés al grup D, sector administració general, convocatòries 2/2004 i 3/2004. [2007/11205]
Per sengles ordes de 15 de novembre de 2004, de la conselleria de Justícia i Administracions Públiques (DOCV núm. 4887, de 19 de novembre de 2004), es convoquen proves selectives d'accés al grup D, sector administració general, corresponents a l'Oferta d'Ocupació Pública de 2004 de la Generalitat, Convocatòries 2/2004, accés lliure i 3/2004, discapacitats.
Per sengles resolucions de 4 de maig de 2007, del conseller de Justícia, Interior i Administracions Públiques (DOCV núm. 5509, de 10 de maig de 2007), es fan publiques les relacions d'aspirants que han superat les proves selectives esmentades i se'ls cita per a la presentació de documentació.
Per Resolució de 20 de juny de 2007, de la Direcció General d'Administració Autonòmica (DOCV núm. 5541, de 25 de juny de 2007), es convoquen els aspirants seleccionats per a l'elecció de destinació, per tal de complir amb el que disposa l'article 9.1 de la Llei de Funció Pública Valenciana.
En acte únic celebrat els dies 2 i 4 de juliol de 2007, a l'edifici Nexus de la Universitat Politècnica de València, es procedeix a l'elecció de destinació per part del personal que va superar els processos selectius esmentats.
Per tant, i en exercici de les competències atribuïdes per l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, resolc:
Primer
Adjudicar amb destinació definitiva, al personal que va superar les proves selectives d'accés al grup D, sector administració general, convocatòries 2/2004 i 3/2004, els llocs de treball que s'especifiquen en l'annex de la present Resolució, segons la vigent relació de llocs de treball aprovada per Resolució de la Direcció General d'Administració Autonòmica, de 27 de desembre de 2006 (DOCV núm. 5418, de 30 de desembre).
No obstant això, de conformitat amb el que disposen els paràgrafs 2n i 3r de l'article 16.10 de la Llei de la Funció Pública Valenciana, en relació amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, els llocs de treball s'adjudiquen d'acord amb la nova adscripció que es derive de l'esmentada estructura organitzativa.
Segon. Cessament i presa de possessió
Presa de possessió
L'acte de presa de possessió, a què queda convocat tot el personal relacionat en l'annex I, tindrà lloc el dia 1 d'octubre, a les següents seus, segons la província en què hagen obtingut destinació:
a) Alacant: Direcció Territorial de la conselleria de Justícia i Administracions Públiques, rambla Méndez Núñez, 41 (Torre Generalitat) 03865 Alacant.
- A les 9,30 hores, els adjudicataris el primer cognom dels quals s'inicie per la lletra A fins a la lletra I.
- A les 11,30 hores, els adjudicataris el primer cognom dels quals s'inicie per la lletra J fins a la Z.
b) Castelló: Direcció Territorial de la conselleria de Justícia i Administracions Públiques, carrer Major, 78, 12723 Castelló de la Plana.
- A les 9,30 hores, els adjudicataris el primer cognom dels quals s'inicie per la lletra A fins a la L.
- A les 11,30 hores, els adjudicataris el primer cognom dels quals s'inicie per la lletra M fins a la Z.
c) València: conselleria d'Economia, Hisenda i Ocupació, saló d'Actes, carrer Palau, 14, 46379 València.
- A les 9,30 hores, els adjudicataris el primer cognom dels quals s'inicie per la lletra A fins a la L.
- A les 11,30 hores, els adjudicataris el primer cognom dels quals s'inicie per la lletra M fins a la Z.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball, del personal comprés en l'àmbit d'aplicació de la Llei de la Funció Pública Valenciana, l'esmentat personal disposa d'un mes de termini que finalitzarà el 31 d'octubre de 2007, per a prendre possessió de la seu destinació. Si es fa ús de l'esmentat termini, durant aquest no es meritarà cap retribució.
Cessament
1. Els qui han de prendre possessió del lloc de treball adjudicat, en virtut del que disposa l'apartat primer d'aquesta resolució, cessaran d'ofici el dia 30 de setembre de 2007 en el lloc que, si fa al cas, exercisquen.
2. Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 30 de setembre de 2007. No obstant això, si el nou titular del lloc comunica amb suficient antelació i per escrit, a la unitat de personal de la conselleria de què depenga l'esmentat lloc, la data posterior, dins del termini possessori, en què formalitzarà la presa de possessió, qui exercisca l'esmentat lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió.
Tercer. Recursos
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.
València, 11 de setembre de 2007.- El director general d'Administració Autonòmica: Pedro García Ribot.